laion/Wikipedia-Exotic huggingface dataset:
Kinemaatika

Kinemaatika (kreeka kinēma 'liigutus, liikumine') on mehaanika osa, mis tegeleb keha või masspunkti liikumise matemaatilise kirjeldamisega, käsitlemata liikumise põhjusi ega massi (neid käsitleb dünaamika). Selleks kasutatakse liikumisvõrrandeid. Kinemaatika üheks põhimõisteks ja põhiliseks suuruseks on aeg. See koosneb hetkedest. Kinemaatika jaguneb jäiga keha kinemaatikaks ja deformeeruva keskkonna kinemaatikaks.  Pikemalt artiklis Jäiga keha kinemaatika Jäiga keha kinemaatikas (ja punktmassi kinemaatikas) kasutatavate põhiliste suuruste seas on siire, teepikkus, kiirus v ja kiirendus a, nurkkiirus ja nurkkiirendus. Põhimõistete seas on trajektoori mõiste. Kõik need põhinevad kehade või punktmasside võimalikest asukohtadest kui punktidest koosneva ruumi mõistel. Kinemaatika mõistete hulka ei kuulu näiteks jõu, impulsi ja energia mõiste. Punktmassi asukohta kirjeldavad kolm koordinaati (vabadusastet) kolmemõõtmelises ruumis. Absoluutselt jäik keha on vaadeldav masspunktide jäigalt seotud rühmana. Jäiga keha puhul lisanduvad nimetatud kolmele vabadusastmele veel kolm pöörlemise vabadusastet. Punktmassi kinemaatika põhivõrrandid on esimest järku harilike diferentsiaalvõrrandite süsteem r ˙ ( t ) = v ( t ) {\displaystyle {\dot {r}}(t)=v(t)} r ¨ ( t ) = v ˙ ( t ) = a ( t ) . {\displaystyle {\ddot {r}}(t)={\dot {v}}(t)=a(t).} Siin tähistab t {\displaystyle t} aega. Punkt suuruse tähise kohal tähistab tuletist aja järgi. r (kohavektor), v (kiirus) ja a (kiirendus) on kolmemõõtmelised vektorid. Suurused r ja v on olekusuurused. Liikumine Taustsüsteem Liikumise suhtelisus Relatiivsusprintsiip Galilei relatiivsusprintsiip Einsteini relatiivsusteooria (Erirelatiivsusteooria ja üldrelatiivsusteooria) Masspunkt Asukoht Kohavektor Koordinaadistik Ristkoordinaadid Polaarkoordinaadid Trajektoor Kiiruste liitmine Kiiruste sõltumatuse printsiip Teepikkus Kiirus Kiirendus Siire Pööre Nurkkiirus Nurkkiirendus Periood Sagedus dünaamika staatika Gertsen Kopõlov. "Kinemaatikast". (Vene keelest tõlkinud J. Lõhmus.) Kirjastus Valgus 1973
Georg Pärnpuu

Georg Pärnpuu (7. mai 1909 Haapsalu – 6. veebruar 1985 Stockholm) oli eesti lauatennisist, sporditegelane ja -ajakirjanik. Ta lõpetas 1926. aastal Tallinna Reaalkooli. Spordiga hakkas ta tegelema 1925. aastal, mängis lauatennist Ülemaalise Eesti Noorsoo Ühenduse Tallinna osakonna spordiklubis, võitis Eesti lahtistel lauatennisemeistrivõistlustel 1928. aastal meespaarismängus kuld- ja 1937. aastal hõbemedali. Pärnpuu oli Tallinna Spordipressi Klubi, Haapsalu Spordiseltsi Läänela ja poksiklubi Gong asutajaliige ning spordiajalehe Telegramm toimetaja. Ta kuulus Tenniseliidu pingpongisektsiooni, Jalgpalliliidu ja Raskejõustikuliidu juhatusse. Ta oli kommentaator 1932. aasta Los Angelese olümpiamängudel ja toimetas 1936. aastal Tallinna Spordipressi Klubi Olümpialehte. Ta tegutses ka spordiorganisaatori ja -kohtuniku ning kinooperaatorina. Alates 1926. aastast töötas ta Päevalehe, hiljem Postimehe, Tallinna Teataja ja Rahvalehe toimetuses. Ta oli 1930. aastate teisest poolest kuni 1944. aastani Eesti kinodes näidatud filmide peamine subtiitritegija. 1944. aastal põgenes ta Rootsi, sealt 1947. aastal Prantsusmaale. Aastatel 1953–1959 oli ta ajalehe Stockholms-Tidningen Eestlastele ja 1959–1985 Eesti Päevalehe toimetaja. "Pärnpuu, Georg - Eesti Entsüklopeedia". etbl.teatriliit.ee. Vaadatud 8. detsembril 2023. "Eesti Päevaleht = Estniska Dagbladet 8 Май 1959 — DIGAR статьи Эстонии". dea.digar.ee. Vaadatud 8. detsembril 2023. Toomsalu, Toomas. "Petka, Anka ja Juut Süss. Nõukogude Liidu ja Natsi-Saksamaa propagandafilmid Eesti kinodes aastatel 1940-1944". https://web.archive.org/web/20220529092616/http://galerii.kirmus.ee/biblioserver/isik/index.php?id=2846. Originaali arhiivikoopia seisuga 29. mai 2022. Vaadatud 8. detsembril 2023. {{netiviide}}: puuduv või tühi pealkiri: |pealkiri= (juhend)
Heldur Tammesalu

Heldur Jaan Tammesalu (kuni 1936. aastani Herbert Johannes Tamberg; 8. juuli 1904 Tallinn – 28. august 1941 Tallinna laht) oli eesti metsasarvemängija. Tammesalu oli söögimajapidaja poeg. Ta lõpetas 1926. aastal Tallinna Reaalkooli ja 1933. aastal Tallinna Konservatooriumi Jaan Tamme klassis, õppis Tartu Ülikoolis õigusteadust. 1924. aastast mängis ta mereväeorkestris, 1928–1941 Rahvusooper Estonias, suveorkestrites ja Jaan Tamme metsasarvekvartetis. Ta oli Eesti Kutsemuusikute Ühingu sekretär. Ta mobiliseeriti 22. auugstil 1941 Punaarmeesse ja hukkus 6 päeva hiljem Tallinna lahel. "Tammesalu, Heldur - Eesti Entsüklopeedia". etbl.teatriliit.ee. Vaadatud 8. detsembril 2023. "Estonians in Russian Armed Forces in 1940-1945" (PDF).
Harold Moukoudi

Harold Desty Moukoudi (sündinud 27. novembril 1997 Bondys) on Prantsusmaal sündinud Kameruni jalgpallur, kes mängib Kreeka kõrgliigaklubis Ateena AEK ja Kameruni jalgpallikoondises. Ta mängis noorena mitmes Prantsusmaa klubis. 2012. aastal liitus ta Le Havre'iga, mille reservmeeskonnas debüteeris ta hooajal 2014/15 Prantsusmaa tugevuselt viiendas liigas. Le Havre'i põhimeeskonnas tegi ta Prantsusmaa esiliigas debüüdi hooajal 2016/17. 2019. aastal sõlmis Moukoudi lepingu Prantsusmaa kõrgliigaklubiga Saint-Étienne. Hooaja 2019/20 teises pooles oli ta Saint-Étienne'ist laenul Inglismaa esiliigaklubis Middlesbrough. 2022. aasta augustis sõlmis ta nelja-aastase lepingu Ateena AEK-ga. Hooajal 2022/23 tuli ta AEK-ga Kreeka meistriks ja Kreeka karikavõitjaks, lisaks valiti Moukoudi hooaja lõpus Kreeka liigahooaja sümboolsesse koosseisu. Aastatel 2012–2018 mängis Moukoudi Prantsusmaa noortekoondistes. Kameruni jalgpallikoondises tegi ta debüüdi 12. oktoobril 2019 sõprusmängus Tuneesia vastu. Ta kuulus Kameruni koondisse 2022. aasta Aafrika rahvaste karikavõistlustel. Saint-Étienne Coupe de France: teine koht 2019–20 Ateena AEK Kreeka Super League: 2022–23 Kreeka karikas 2022–23 "ΑΕΚ μεταγραφές: Επίσημα κιτρινόμαυρος ο Μουκουντί" (kreeka). www.sport24.gr. 17. august 2022.
Veľký Meder

Veľký Meder (aastatel 1948–1990 Čalovo, ungari keeles Nagymegyer, saksa keeles Groß-Magendorf) on linn Slovakkias Trnava maakonnas Dunajská Streda ringkonnas. Veľký Meder asub Ungari piirist 10,5 km kaugusel ja Dunajská Stredast ligikaudu 19 km lõunakagus. Asulat on esmamainitud 1268. aastal nimega Villa Meger. 1466. aastal Veľký Meder sai kuningas Mátyás I-lt harta, mis muutis küla aleviks. 1702. aastal põles tulekahjus maha peaaegu kogu linn. 1710. aastal laastas linna katkuepideemia. Alates 1918. aastast oli Veľký Meder Tšehhoslovakkia koosseisus. Lühiajaliselt kuulus linn aastatel 1938–1945 taas Ungarile. Slovakkia 2021. aasta rahvaloenduse andmetel oli Veľký Mederi elanikest ungarlasi 78,43%, slovakke 14,65%, tšehhe 0,7% ja mustlasi 0,18%. Rahvus oli teadmata 5,74%-l elanikest. Čačak, Serbia Dębica, Poola Dobruška, Tšehhi Bácsalmás, Ungari Kapuvár, Ungari Tápiógyörgye, Ungari Sčítanie obyvateľov, domov a bytov 2021 na Slovensku Veľký Meder Slovakia Travel. Vaadatud 8. detsembril 2023 História mesta Mesto Veľký Meder. Vaadatud 8. detsembril 2023 Number of population by ethnicity in the municipality Veľký Meder at 1. 1. 2021 Sčítanie obyvateľov, domov a bytov 2021. Vaadatud 8. detsembril 2023
Budgie

Budgie oli Walesi rokkansambel, mis tuli kokku Cardiffis 1967. aastal. Ansambli debüütalbum ilmus 1971. aastal. Ansambli algne nimi oli Hills Contemporary Grass, kuid 1968. aastal muudeti see Budgieks. Budgie muusika on inspireerinud mitmeid heavy metal-i ansambleid, nt Metallicat ja Iron Maidenit. Metallica on teinud kaveri Budgie lugudest "Crash Course In Brain Surgery" ja "Breadfan". 1982. aastal andis ansambel ühena esimestest lääne heavy metal-i ansmablitest Poolas kontserdi. 2010. aastal lõpetas ansambel tegevuse. Budgie (September 1971) Squawk (September 1972) Never Turn Your Back on a Friend (1973) In for the Kill (1974) Bandolier (1975) Best of Budgie (1975) If I Were Britannia I'd Waive the Rules (1976) Impeckable (1978) Power Supply (1980) Best of Budgie (1981) Nightflight (1981) Deliver Us from Evil (1982) We Came, We Saw... (Live) (1982) Best of Budgie (Live) (1997) Heavier Than Air – Rarest Eggs (Live) (1998) Life in San Antonio (2002) The Last Stage (2004) You're All Living in Cuckooland (2006) The MCA Albums 1973–1975 (2016) Koduleht Sixties band Budgie were the kindly uncles of heavy metal, Wales Online
Ühiktüüp

Ühiktüüp on tüübiteoorias tüüp, millel saab olla ainult üks väärtus (ning seega ei saa see kanda informatsiooni). Kandja (ühiktüübiga seotud hulk) saab olla mistahes ühe elemendiga hulk. Seda laadi hulkade vahel eksisteerib isomorfism ning seetõttu räägitakse ühiktüübist kui tüübist, ning selle väärtuse üksikasju ei peeta tähtsaks. Ühiktüüpi saab lugeda ka 0-ennikuks (või 0-järjendiks). Ühiktüüp on tüüpide ja tüübitud funktsioonide kategooria lõppobjekt. Seda ei tohi segamini ajada tühja tüübiga, mis ei luba ühtegi väärtust ning on selle kategooria algusobjekt. Sarnaselt on tõeväärtus (ehk Boolean) tüüp kahe väärtusega. Ühiktüüp on saadaval enamikus funktsionaalsetes programmeerimiskeeltes. Tüüp "void" on kasutusel paljudes üldlevinud programmeerimiskeeltes, muuhulgas C, C++ ja Java keeles, aga kuna selle kandjahulk on tühi, on sellel tüübil teatud piirangud. Paljud programmeerimiskeeled pakuvad ühiktüüpi, et määrata tagastustüüp funktsioonidel, mille ainus eesmärk on tekitada kõrvalmõjusid. Funktsionaalsetes keeltes kasutatakse seda funktsiooni ka parameetrina, kui funktsioon ei võta väärtusena ühtegi parameetrit. Haskellis ja Rustis on ühiktüüp () ja tema ainus väärtus on samuti (), mis viitab 0-enniku definitsioonile. ML-i keeles ja tema järglastes (sealhulgas OCaml, Standard ML ja F#) on tüübi nimi unit, aga väärtus on (). Common Lispi keeles on tüübi nimi NULL ja tal on vaid üks väärtus nimega NIL. Pythoni keeles on tüüp NoneType, millel on üks väärtus None. Javas on tüüp Void ja selle ainus väärtus on null. JavaScriptis on tüüp Null väärtusega null ja tüüp Undefined väärtusega undefined. C++is lisati C++17-ga tüüp std::monostate. Enne seda oli võimalik defineerida ühiktüüp ise, näiteks struct empty{}. Vene, Varmo; Apinis, Kalmer (2022). "Tüübisüsteemid" (PDF). Tartu Ülikool. Vaadatud 8. detsember 2023. "Unit type" veebilehel nLab
Kliimaränne

Kliimaränne (ingl k climate migration) on inimeste ümberasumine oma tavapärasest elukohast kliimamuutustest põhjustatud ootamatute või järkjärguliste keskkonnamuutuste tõttu. Ümberasumine võib olla nii ajutine või alaline ning ränne võib toimuda nii riigisiseselt kui rahvusvaheliselt. Kliimaränne on keskkonnarände alaliik. kliimaränne. Eesti Keele Instituut, Sõnaveeb 2023. https://sonaveeb.ee/search/unif/dlall/dsall/kliimar%C3%A4nne/1[alaline kõdulink] International Organization for Migration 2019. International Migration Law. Glossary on Migration. https://environmentalmigration.iom.int/sites/g/files/tmzbdl1411/files/iml_34_glossary.pdf
Kumite

Kumite (jaapani keeles maadlevad käed) on karate põhitermineid, mis tähistab nii paarisharjutusi kui ka -võistlust. Kumite on kindlal viisil reeglistatud ja jaguneb mitmeks alltüübiks (Ippon kumite, Sanbon kumite, Gohon kumite jt). Karateka sooritab kumited vastavalt omandatud tasemele. Õige soorituse jaoks on oluline fokusseeritud ja ajastus. Pawlett, Ray (2008). The Karate Handbook (inglise) (täiendatud trükk). New York: Rosen Publishing. Lk 29. ISBN 9781404213944.
Mittekoht

Mittekoht (prantsuse keeles non-lieu) on ruum, mida ei määratle identiteet, suhted ega ajalugu. Mõiste võttis kasutusele prantsuse kultuuriantropoloog Marc Augé. Augé tutvustas mittekohti esmakordselt 1992. aastal ilmunud raamatus "Non-places: introduction to an anthropology of supermodernity". Sellest kujunes oluline termin ruumiuuringutes ja humanitaarteadustes. Mittekoht on ülimodernsuse sümbol. See on tähendusevaba, käesolevale ajahetkele ja praktilisele vajadusele orienteeritud läbikäiguruum, mille kasutajad jäävad anonüümseks. Tüüpilised mittekohad on lennujaamad, supermarketid, raudteejaamad ja hotellid. Augé, Marc (2012). Kohad ja mittekohad. Tallinn: TLÜ kirjastus. Lk 98–100.
Gerasdorf bei Wien

Gerasdorf bei Wien on linn (Stadtgemeinde) Austrias Alam-Austria liidumaal Korneuburgi ringkonnas. Linn asub Alam-Austria Weinvierteli piirkonnas Viini linna põhjapiiri ääres. Umbes 1% linna territooriumist on kaetud metsaga. See oli ainus omavalitsus Wien-Umgebungi ringkonnas Doonaust põhja pool kuni ringkonna kaotamiseni 2016. aastal. Pärast Austria anšlussi Kolmandasse riiki liideti paik 1938. aasta sügisel Groß-Wieni koosseisu. 1954. aastal oli Gerasdorf üks 80 Viini omavalitsusest, mis pärast reorganiseerimist kuulus Alam-Austria liidumaa koosseisu. 1972. aastal liideti Seyringi vald Gerasdorfi vallaga. 1992. aasta mais sai Gerasdorfist turulinn. 17. detsembril 1998 otsustas Alam-Austria parlament Gerasdorfi linna laiendada. Kaks asulat Oberlisse ja Kapellerfeld tekkisid sõdadevahelisel ajal pärast 1918. aastat. Kapellerfeldi nimi viitab juba 1258. aastal maha jäetud Capelleni asulale, mis hiljem maha jäeti ja mis asus tänapäevasest asulast pool kilomeetrit lõuna pool. 2015. aasta septembris teatati, et Wien Umgebungi ringkond likvideeritakse 31. detsembriks 2016. Interneti-küsitluses (september 2015) hääletas 2/3 enamus Korneuburgi ringkonna liikmeks saamise poolt. Sellel hääletusel olid teised valikuvõimalused Mistelbach ja Gänserndorf. 214 mittepõllumajanduslikku töökohta (2001), väiksemaid tööstus- ja kaubandusettevõtteid 47 põllumajandus- ja metsamajandusettevõtet (1999) 3779 elukohajärgset töötajat (2001) 47,29% tööhõive määr (2001) Kõige olulisem majanduslik tegur on kahtlemata Gerasdorfi vallas asuv kaubanduskeskus "G3 Shopping Ressort Gerasdorf". See on suuruselt viies kaubanduskeskus Austrias. Nimetus G3 tähistab kolme hoonekompleksi, mis koosnevad kaubanduskeskusest, spetsialiseeritud turukeskusest ja külgnevast Hornbachi hoonest, mis on eksisteerinud 1997. aastast. Gerasdorfis on oluline raudteesõlm marsruudi osal Viin-Stadlaust Wolkersdorfi / Mistelbachi / Laa an der Thayasse. Teiselt poolt kulgeb marsruut Viin-Floridsdorfist Gerasdorfi kaudu Gänserndorfi / Hohenausse / Breclavisse. Viini lähedal asuvas Gerasdorfi vallapiirkonnas ei asu mitte ainult Gerasdorfi jaam (Viini põhivööndi piiril, marsruut S2), vaid ka rongipeatused Kapellerfeld ja Seyring. Gerasdorfis asus varem Austrias tuntud jalgpalliklubi. SV Gerasdorf, lühinimega SVG, oli Austria jalgpalliklubi, mis mängis Viini jalgpalliliidus. Oma edukaimal ajal mängis klubi aastatel 1994–1998 Austria teises liigas, enne kui liitus Alam-Austria jalgpalliklubiga VSE St. Pölten, mis lõppes 2000. aastal pankrotiga. 1998. aastal asutati uus klubi nimega SV Gerasdorf/Stammersdorf, mis praegu mängib Gerasdorfis. SV Gerasdorfi ajaloo suurimad õnnestumised: 4 x teises liigas osalemine: 1995-1998 (2. koht 1996) 1 x Wiener Landesmeister: 1994 1 x Wiener Cupsieger: 1993 Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sonora (täpsustus)

Sonora võib olla: Sonora osariik, Mehhiko osariik Sonora (perekond), madude perekond Sonora (California), linn USA-s California osariigis Sonora kõrb
Subaltern

Subaltern tähistab koloniseeritud rahva esindajat, kes töötab kolonseerijate jaoks. Ladina keeles tähendab subalternus alamat või kedagi, kes tuleb pärast teisi. Subaltern on postkoloniaalse teooria võtmekontseptsioone, mille võttis kasutusele poliitiline filosoof Antonio Gramsci, kuid tuntuks tegi postkolonialismi teoreetik Gayatri Spivak. Subalterni puhul on oluline erinevus ja väärtuste konflikt. Kuigi ta on võtnud omaks koloniseerijate väärtussüsteemi, ei kuulu ta nende sekka. Samuti jääb subaltern võõraks oma rahvuskaalaste jaoks. Eesti alal olid 19. sajandil ja 20. sajandi algul subalternid nn kadakasakslased. Raud, Rein (2013). Mis on kultuur?. Tallinn: Tallinna Ülikooli Kirjastus. Lk 325.
Professionaalne maadlus

Professionaalne maadlus (ingl. k professional wrestling) ehk vrestling on popkultuuri lõime kuuluv sporti imiteeriv meelelahutus. Termin "professionaalne maadlus" on sisuliselt eksitav juba seepoolest, et tegemist pole maadlusega. Klassikalist maadlust (vabamaadlus, Kreeka-Rooma maadlus) nimetatakse "amatöörmaadluseks" (amateur wrestling). Ehkki vrestlingu kodumaa on Ameerika Ühendriigid, viljeletakse seda mujalgi (Mehhikos, Kanadas, Suurbritannias). Vrestling on tsirkuse- ja laadaetteastetest välja kasvanud rahvalik teater, milles etendatakse sportlikku kontaktvõitlust, mis meenutab maadlust, poksi ja MMA-d. Kõik, mis laval toimub, on siiski näitemäng. Vrestlinguga tegelevad nii mehed kui ka naised. Iga võistleja etendab kindlat rolli ettekirjutatud stsenaariumi alusel. Võitlevad nii paarid kui ka grupid. Võitja pälvib auhinna ja tšempioni tiitli. Eestis sündinud Georg Hackenschmidt oli üks kuulsamaid osalejaid professionaalses maadluses. Hackenschmidt oli esimene maailmameister raskekaalu maadluses aastal 1905, "Catch-as-Catch-can" reeglite järgi. Lisaks võitis Hackenschmidt esimese Soome rahvusliku maadlusvõistluse aastal 1898, alistades Carl Alléni. "Professional Wrestling". TV Tropes. Vaadatud 08.12.2023. "Ammattilaispainin historia Suomessa | Saunazilla". saunazilla.com (soome). Vaadatud 18. aprillil 2024.
Maiste (perekonnanimi)

Maiste on eesti perekonnanimi. 2023. aasta 1. jaanuari seisuga oli Eestis perekonnanimi Maiste 31 inimesel: 135 mehel ja 164 naisel. Perekonnanimede levikult oli Maiste meeste puhul 539. kohal ja naiste puhul 452. kohal. Kõige levinum oli perekonnanimi Maiste üle 85-aastaste vanuserühmas, kus neid on 10 000 elaniku kohta 3,1. Perekonnanime Maiste kandja oli keskmiselt 43 aasta vanune Nimede eestistamisel võeti perekonnanimi Maiste aastatel 1935–1940 36 korral uueks nimeks isikute poolt, kes varem kandsid näiteks nimesid Künstler, Martinson, Mathisen ja Mattiisen. Ants Maiste, eesti odaviskaja ja sporditegelane (1924–1989) Juhan Maiste, eesti kunstiajaloolane Margus Maiste, eesti arhitekt (1977–) Martin Maiste, eesti maadleja (1912–1991) Meelis Maiste, eesti sulgpallur (1976–) Teo Maiste, eesti laulja (1932–2018) Valle-Sten Maiste, eesti ajakirjanik ja teatrikriitik (1972–) Statistikaamet: Nimede statistika Vaadatud 8.12.2023. Onomastika andmebaas. Nimede eestistamine: (uus nimekuju): Maiste. Vaadatud 07.12.2023. Maiste statistikaameti andmebaasis
Stará Turá

Stará Turá (saksa keeles Alt-Turn, ungari keeles Ótura) on linn Slovakkias Trenčíni maakonnas Nové Mesto nad Váhomi ringkonnas. Linn asub orus Väikeste Karpaatide ja Valgete Karpaatide vahel, Tšehhi piirist 8,5 km kaugusel, Nové Mesto nad Váhomist umbes 10 km läänes ja Trenčínist ligikaudu 27 km lääneedelas. Asulat on esmamainitud 1396. aastal. Kuningas Mátyás I andis Stará Turále linnaõigused 1467. aastal. 1848. aastal põles suur osa linnast tulekahjus maha. Linnas asub Stará Turá tööstuskeskkool (Stredná priemyselná škola Stará Turá). Slovakkia 2021. aasta rahvaloenduse andmetel oli Stará Turá elanikest slovakke 92,53%, tšehhe 1,0% ja ungarlasi 0,15%. Rahvus oli teadmata 5,9%-l elanikest. Kunovice, Tšehhi Sčítanie obyvateľov, domov a bytov 2021 na Slovensku História Mesto Stará Turá. Vaadatud 8. detsembril 2023 SOŠ Stará Turá SOŠ Stará Turá. Vaadatud 8. detsembril 2023 Number of population by ethnicity in the municipality Stará Turá at 1. 1. 2021 Sčítanie obyvateľov, domov a bytov 2021. Vaadatud 8. detsembril 2023
Anateksis

Anateksis on kivimite osaline sulamine. Anateksise all mõistetakse nii protsessi kui ka selle tulemust. Anateksise tagajärjel moodustunud kivimit nimetatakse migmatiidiks. Et kivimid ei sula ühtlaselt, vaid kõigepealt hakkab sulama ränirikkam ja heledam komponent, siis koosnevad ka migmatiidid heledamast osast ehk leukosoomist (tardkivim) ning tumedamast osast ehk melanosoomist, milleks on tavaliselt kõrge moondeastme kivim, näiteks gneiss. Anateksist saab käsitleda kui moondekivimite muutumist magmaks, mis on poolel teel seisma jäänud. Selline kivimite osaline sulamine toimub mitmekümne kilomeetri sügavusel maakoores. Graniidi anateksis toimub näiteks 15–30 km sügavusel, kus rõhk on 0,5–1 GPa ja temperatuur vähemalt 650 °C. Orogeneesi ehk mäestike tekke käigus võib see toimuda väiksematel sügavustel ja temperatuuridel, kui kivimid on allutatud suuremale rõhule, ja nii kohtab anateksist mäestikes, näiteks Himaalajas ja Alpides.
Iver Tildheim Andersen

Iver Tildheim Andersen (sündinud 29. septembril 2000) on Norra murdmaasuusataja. Rustad IL-i esindav Andersen osales juunioride võistlustel 2020. aastani. Ta tuli 2017. ja 2018. aastal Norra juunioride meistriks 10 km sõidus (vabas tehnikas). 2019. aasta juunioride suusatamise maailmameistrivõistlustel Lahtis võitis ta 10 km sõidus (vabas tehnikas) pronksmedali. 30 km ühisstardist sõidus sai ta 11. ja teatevõistluses neljanda koha, järgmisel aastal võitis ta Oberwiesenthalis toimunud juunioride MM-il 30 km ühisstardiga sõidus kuldmedali ja saavutas teatesõidus kümnenda koha. U23 MM-il 2021. aasta veebruaris Vuokattis võitis ta 15 km vabasuusatamises pronksmedali. Hooaja 2021-22 alguses startis ta esimest korda Skandinaavia võistlustel Beitostølenis, kus sai 15 km klassikas 25. ja 15 km vabatehnikas 24. koha. 2022. aasta U23 maailmameistrivõistlustel Lygnas tuli ta kaheksandaks 15 km klassikasõidus ja sai esimesed maailma karikasarja punktid MK-debüüdil 2022. aasta märtsis Oslos, saavutades 50 km ühisstardist sõidus 24. koha. Esimese maailma karikasarja etapi võitis ta 2022. aasta detsembris Norras Lillehammeris 10 km distantsil (vabas tehnikas). Iver Tildheim Andersen Rahvusvaheline Suusaföderatsiooni kodulehel
Läik-punalehik

Läik-punalehik (Entoloma rhodopolium) on punalehikuliste sugukonda punalehiku perekonda kuuluv seeneliik. Läik-punalehik andmebaasis eElurikkus
Kevad-punalehik

Kevad-punalehik (Entoloma vernum) on punalehikuliste sugukonda punalehiku perekonda kuuluv seeneliik. Sarnaneb aprilli-punalehikule, mis aga on jässakama jalaga ja tõenäoliselt Eestis ei kasva. Kevad-punalehik andmebaasis eElurikkus
Kolárovo

Kolárovo (kuni 1948. aastani Guta, ungari keeles Gúta) on linn Slovakkias Nitra maakonnas Komárno ringkonnas. Kolárovo asub Kesk-Doonau madalikul Váhi jõe ääres, Ungari piirist ligi 18 km kaugusel. Asulat on esmamainitud 1268. aastal. 1551. aastal on Guta ürikutes esimest korda linnaks nimetatud. Türgi väed rüüstasid linna 1573. ja 1669. aastal. 1848. aastal süütasid linna taganevad Austria väed. 1948. aastal anti Gutale slovaki kirjaniku, poliitiku ja vaimuliku Ján Kollári auks uueks nimeks Kolárovo. Slovakkia 2021. aasta rahvaloenduse andmetel oli Kolárovo elanikest ungarlasi 74,15%, slovakke 20,36%, tšehhe 0,43% ja mustlasi 0,33%. Rahvus oli teadmata 4,35%-l elanikest. Galgaguta, Ungari Kisbér, Ungari Medgyesegyháza, Ungari Mezőberény, Ungari Pitvaros, Ungari Sčítanie obyvateľov, domov a bytov 2021 na Slovensku História Mesto Kolárovo. Vaadatud 9. detsembril 2023 Number of population by ethnicity in the municipality Kolárovo at 1. 1. 2021 Sčítanie obyvateľov, domov a bytov 2021. Vaadatud 9. detsembril 2023
Kobar-metskõrges

Kobar-metskõrges (Gymnopus confluens) on šampinjonilaadsete seltsi kuuluv liik seeni. Kobar-metskõrges andmebaasis eElurikkus
Kamperriisikas

Kamperriisikas (Lactarius camphoratus) on pilvikuliste sugukonda riisika perekonda kuuluv seeneliik. Talle sarnasteks liikideks on männiriisikas ja lutikariisikas. Valitud Eesti aasta seeneks 2024. Kamperriisikas andmebaasis eElurikkus.